Guðlaugur Þór Þórðarson, umhverfis-, orku- og loftslagsráðherra, segir skerðingar á sölu á raforku til ákveðinna notenda alvarlegt mál og þvert á aðgerðaáætlun Íslands í orkumálum og orkustefnuna. Landsvirkjun tilkynnti í vikunni að skerða þyrfti nú þegar afhendingu á raforku til stórnotenda vegna raforkuskorts og takmarkaðrar flutningsgetu. Meðal þeirra eru fiskimjölsverksmiðjur, gagnaver og álver, en þessi starfsemi hefur samið um skerðanlega orku að hluta við Landsvirkjun. Guðlaugur Þór segir að hann hafi kynnt minnisblað á ríkisstjórnarfundi og hafi fleiri í bígerð.
Því miður lítur það þannig út að sé lítið hægt að gera hvað varðar þessa vertíð. Við munum hinsvegar reyna að gera það sem hægt er að gera og eiga samtal við fleiri aðila. Síðan er þetta bara partur af stærri mynd. Við erum núna að fara í orkuskipti - aftur.
segir Guðlaugur Þór og vísar til fyrri orkuskipta þegar hitaveita var tekin í gagnið hér á landi. Það hafi gengið vel, skilað betri loftgæðum, samkeppnisforskoti og nýst efnahagslega. Verkefnið framundan sé enn metnaðarfyllra. Aðspurður segist hann vonast til þess að umræðan fari ekki í vangaveltur um frekari virkjanir.
Við finnum það bara í umræðunni út af þessu hvernig hún fer aftur. Hún fer, ég held að ég taki ekkert stórt upp í mig, en fer svolítið í skotgrafir. Þetta er sameiginlegt verkefni okkar . Ég held að allir nálgist þetta með svipuðum hætti. Við viljum ná þessum markmiðum, hugsa um náttúruna og náttúruvernd og það er gott. Við þurfum að nýta orkuna eins vel og mögulegt er og finna hér lausnir sem flestir geta verið sáttir við. En þetta er sameiginlegt verkefni okkar allra og þetta fer ekki frá okkur. En með þessu ertu ekki að segja að það verði ekki virkjað. Nei, ég er að reyna að halda umræðunni á einhverjum öðrum þeim stað heldur en við förum á vanalega. Verkefni okkar allra er að sjá til þess hvernig við ætlum að vera fremst meðal þjoða þegar kemur að því að nota endurnýjanlega orkugjafa og hætta að nota jarðeldsneyti. Það er verkefnið.
Umhverfis-, orku- og loftslagsráðherra, segir skerðingar á sölu á raforku til ákveðinna notenda alvarlegt mál og þvert á aðgerðaáætlun Íslands í orkumálum og orkustefnuna. 